ჟაირზინიო

ჟაირ ვენტურა ფილიო (პორტ. Jair Ventura Filho; დ. 25 დეკემბერი, 1944, დუკი-დი-კაშიასი, რიო-დე-ჟანეირო, ბრაზილია) — ბრაზილიელი ფეხბურთელი. თამაშობდა ნახევარმცველისა და თავდამსხმელის პოზიციაზე. ფეხბურთის გულშემატკივრებში უფრო ცნობილია როგორც ჟაირზინიო (პორტ. Jairzinho). 1970 წლის მსოფლიო ჩემპიონი ბრაზილიის ეროვნული ნაკრების შემადგენლობაში. 1966 წლის ინგლისისა და 1974 წლის გერმანიის მსოფლიო ჩემპიონატების მონაწილე. ითვლება ყველა დროის ერთ-ერთ საუკეთესო ბრაზილიელ ფეხბურთელად. 1999 წელს World Soccer-ის ვერსიით XX საუკუნის 100 საუკეთესო ფეხბურთელს შორის 27-ე ადგილზე, ხოლო Placar-ის ვერსიით 66-ე ადგილზე დასახელდა. სათამაშო კარიერის დასრულების შემდეგ მუშაობდა საფეხბურთო მწვრთნელად. საკლუბო დონეზე სხვადასხვა დროს იცავდა ბრაზილიური, ფრანგული, სამხრეთ აფრიკული, ვენესუელური, ბოლივიური და ეკვადორული საფეხბურთო კლუბების: რიო-დე-ჟანეიროს „ბოტაფოგოს“, მარსელის „ოლიმპიკის“, იოჰანესბურგის „კაიზერ ჩიფსის“, ბელუ-ორიზონტის „კრუზეიროს“, აკარიგუას „პორტუგესას“, ბაურუს „ნოროესტეს“, მანაუსის „ფასტ კლუბის“, კოჩაბამბის „ხორხე ვილსტერმანის“ და გუაიაკილის „ნუევე დე ოქტუბრეს“ ღირსებას. ოცწლიანი საფეხბურთო კარიერიდან 13 წელი „ბოტაფოგოში“ გაატარა. მის შემადგენლობაში ეროვნული პირველობისა და თასის გათამაშების, საერთაშორისო ოფიციალური ტურნირებისა და ამხანაგური შეხვედრების ჩათვლით 412 მატჩი ითამაშა და 186 ბურთი გაიტანა. ამ მაჩვენებლით „ბოტაფოგოს“ ყველა დროის მეექვსე საუკეთესო ბომბარდირად ითვლება კუარენტინიას, კარვალიო ლეიტეს, გარინჩას, ელენო დე ფრეიტასის და ნილო მურტინიო ბრაგას შემდეგ. 1964–1982 წლებში ბრაზილიის ეროვნული ნაკრების ღირსებას იცავს, რომლის შემადგენლობაში 81 შეხვედრას ატარებს და 35 ბურთი გააქვს. ჟაირზინიომ მსოფლიო ჩემპიონატების 16 შეხვედრაში მიიღო მონაწილეობა და 9 ბურთი გაიტანა. ბოტაფოგო რიო–სან-პაულუს ტურნირი: 1964, 1966 კარიოკას ჩემპიონატი: 1967, 1968 გუანაბარას თასი: 1967, 1968 ბრაზილიის თასი: 1968 კრუზეირო ლიბერტადორესის თასი: 1976 ბრაზილია მსოფლიო ჩემპიონატი: 1970 მსოფლიო ჩემპიონატის სიმბოლური ნაკრების წევრი: 1970 ლიბერტადორესის თასის საუკეთესო ბომბარდირი: 1976 XX საუკუნის 100 საუკეთესო ფეხბურთელი Placar-ის ვერსიით: 1999 XX საუკუნის 100 საუკეთესო ფეხბურთელი World Soccer-ის ვერსიით: 1999 ბრაზილიური ფეხბურთის მუზეუმის დიდების დარბაზის წევრი „ბოტაფოგოს“ ყველა დროის მეექვსე საუკეთესო ბომბარდირი გოდუაძე, ლაშა., მსოფლიო თასის ისტორია (1930–2010) / ჯანთიშვილი, გ., თბ.: მსოფლიო სპორტი, 2010. — გვ. 66–73. 496 გვ. ვიკისაწყობში არის გვერდი თემაზე: ჟაირზინიო ჟაირზინიო — FIFA.com ჟაირზინიო — Association of Football Statisticians ჟაირზინიო — National Football Teams ჟაირზინიო დაარქივებული 2019-11-30 საიტზე Wayback Machine. — Torcida.com.ru ↑ გოდუაძე, ლ. 2010, pp. 66–73. sfn error: no target: CITEREFგოდუაძე,_ლ.2010 (help) ↑ Placar's 100 Craques do Século · In November 1999, Placar (Brazil) published a list of the best 100 players of all time, ranked from 1 to 100. წაკითხვის თარიღი: 20 სექტემბერი, 2021. ↑ Botafogo de Futebol e Regatas · Os maiores artilheiros da história do Botafogo F.R. · Atualizado até 14/02/2013. ინფორმაციის განახლების თარიღი: 20 მარტი, 2013. წაკითხვის თარიღი: 20 სექტემბერი, 2021. ↑ Jairzinho — Jair Ventura Filho წაკითხვის თარიღი: 20 სექტემბერი, 2021. ↑ Jairzinho in the World Cups წაკითხვის თარიღი: 20 სექტემბერი, 2021. ↑ Museu do Futebol II. Anjos barrocos. Portuguese. Fut Pop Clube (17 მაისი, 2009). ციტირების თარიღი: 20 სექტემბერი, 2021. ↑ Botafogo de Futebol e Regatas · Os maiores artilheiros da história do Botafogo F.R. · Jair Ventura Filho (Jairzinho). Nascimento – 25/12/1944 (Rio de Janeiro – RJ). Estréia – 15/08/1962 – 3 x 1 Independiente Santa Fé-COL (Amistoso), Bogotá. Gols do Botafogo – Garrincha, Amarildo e Amoroso. Despedida – 06/12/1981 – 2 x 1 Potyguar-RN (Amistoso), Est. Cel. José Bezerra, Currais Novos. Gols do Botafogo – Mendonça e Jérson. წაკითხვის თარიღი: 20 სექტემბერი, 2021.